**SZEKSZÁRDI ROMA NEMZETISÉGI ÖNKORMÁNYZAT**

***ELŐTERJESZTÉS SORSZÁMA:26.***

***MELLÉKLET: 1 db***

***TÁRGY:* Javaslat az RNÖ-FEJL-2024 kódszámú pályázat benyújtására**

***E L Ő T E R J E S Z T É S***

***a Szekszárdi Roma Nemzetiségi Önkormányzat Képviselő-testülete***

***Soron következő ülésére***

|  |  |
| --- | --- |
| ***ELŐTERJESZTŐ:*** | ***ifj. Kovács György elnök*** |
|  |  |
|  |  |
| ***AZ ELŐTERJESZTÉST KÉSZÍTETTE:*** | ***Horváth János pályázati referens*** |
|  |  |
|  |  |
| ***ELŐADÓ:*** | ***Magyarné Somogyvári tünde osztályvezető*** |
|  |  |
|  |  |

**TÖRVÉNYESSÉGI VÉLEMÉNYEZÉSRE BEMUTATVA:**

**dr. Holczer Mónika igazgatóságvezető**

Terjedelem: 1 + 2 oldal

*Egyszerű többség*

**Tisztelt Képviselő-testület!**

A Belügyminisztérium megbízásából a Társadalmi Esélyteremtési Főigazgatóság (továbbiakban TEF) nyílt pályázatot hirdet roma nemzetiségi önkormányzatok informatikai infrastruktúrájának fejlesztésére, melynek kódszáma: RNÖ-FEJL-2024.

A pályázat során minimum 500 000 Ft, maximum 650 000 Ft értékben informatikai eszközbeszerzés támogatható, melynek feltétele a TEF által szervezett képzésen való részvétel. Nyertes pályázat esetén kötelező laptop beszerzése nyomtatóval, vírusirtó programmal, valamint Microsoft Office programcsomaggal.

A pályázat részletesebb bemutatása az előterjesztés mellékleteként csatolt felhívásban olvasható.

SZMJV Polgármesteri Hivatalának Projektmenedzseri Osztálya előzetes vizsgálata alapján a Szekszárdi Roma Nemzetiségi Önkormányzat jogosult a pályázat benyújtására.

Kérem a Tisztelt Közgyűlést az előterjesztés megtárgyalására és határozathozatalra.

**Szekszárd, 2024. november 12.**

**ifj. Kovács György**

**elnök**

**Határozati javaslat**

**Szekszárdi Roma Nemzetiségi Önkormányzat Képviselő-testületének**

**…/2024. ( ……) határozata**

**az RNÖ-FEJL-2024 kódszámú pályázat benyújtásáról**

Szekszárdi Roma Nemzetiségi Önkormányzat Képviselő-testülete

1. dönt arról, hogy az RNÖ-FEJL-24 kódú roma nemzetiségi önkormányzatok informatikai infrastruktúrájának fejlesztése tárgyú pályázatát benyújtja.

**Határidő: a döntéshozatal napja**

**Felelős: ifj. Kovács György elnök**

1. felkéri a Polagármesteri Hivatalt, hogy az Elektronikus Pályázatkezelési és Együttműködési Rendszerben a pályázati dokumentációt benyújtsa.

**Határidő: 2024. november 18.**

**Felelős:** **Magyarné Somogyvári tünde osztályvezető**